
Nota editorului 

Aceasta lucrare a marelui filosof Nae Ionescu, 
dincolo de aspectul ei polemic, este şi de o 
extremă actualitate, dată fiind dezbaterea pe 
marginea cărţii lui Mihail Sebastian Jurnal”. 

Sperăm că cititorii interesaţi de problematica 
iudaismului se vor bucura de posibilitatea 
cunoaşterii unor opinii diferite, adesea şocante, în 
orice caz altceva decât cenuşiul discuţiilor 
„corecte politic” de astăzi. 

Dat fiind că o ediţie în limba română este 
extrem de greu de găsit, am ales soluţia traducerii 
acestei cărţi din limba franceză. 

Ne cerem scuze cititorilor, dar am considerat că 
acest rabat de la uzanţele editoriale va fi 
compensat de valoarea textului şi de necesitatea 
publicării lui acum. 


Semnal 

„Chestiunea evreiasca” semnată de Nae 
lonescu în 1934 face parte din suita de cărți- 
atitudine, de cărţi-alarmă, tipărite în fluxul de 
conştiinţa naţională rodit de la Eminescu spre 
actualitate, flux de conştiinţă naţională şi de 
legitimă apărare dezăvorât ca reacţie la multipla 
agresiune iudaică împotriva poporului român. 
Împotriva istoriei, limbii, culturii, economiei lui. 
Folosind întregul arsenal al războiului atipic, 
începând cu denigrarea marilor valori naţionale, 
într-un ansamblu diabolic de acţiuni 
destabilizatoare, de intoxicare, de sabotaj, de 
mistificare a adevărurilor esenţiale, de aţâţare a 
conflictelor interetnice şi interconfesionale spre a 
ne îndepărta de noi înşine. De pământul matern. 
Înlocuindu-ne spiritualitatea ancestrală cu acefala 
şi pestilenţiala World culture, isterizată astăzi ca 
şi atunci de sexualitate, violenţă şi bestialitate 
folosind abil tehnologiile comunicaţiei pentru a 
spăla creierele şi conştiinţele. 

Nae Ionescu, filosoful realismului organic, care 
a pus, ca Şi Lucian Blaga, în termenii filosofiei 
gândirea românească, gânditorul care a formulat 
legile realității şi destinul formelor istorice 
autohtone, profesorul universitar care cu începere 
din 1922 a influenţat decisiv partea pură a 


studenţimii noastre, gazetarul şi ideologul care a 
zguduit viaţa civilă a României interbelice, nu 
putea decât să devină o „ţintă a iudeo- 
masoneriei stăpână în România timpului prin 
unealta ei sadică, ex-regele Carol al II-lea, 
manevrat abil de amanta sa Elena Grunberg-Wolf- 
Lupescu. 

În plină vigoare creatoare, a murit misterios, 
asemenea lui I.Il.C. Brătianu, asemenea lui 
Eminescu. Cercetări încă ţinute sub obroc 
demonstrează că au fost otrăviţi. 

„Chestiunea evreiască” semnată de Nae 
lonescu ridică la valoarea generalizării filosofice 
teza „poporului ales”, adăugând încă un semnal 
de alarmă, lungului şir de semnale de alarmă date 
de intelectualii români patrioţi şi de cei conştienţi 
de pe Terra, alarmaţi de ferocitatea cu care oculta 
suprastatală duce războiul împotriva statelor 
naţionale, culturale şi etnicităţilor specifice. 

Volumul de faţă completează inspirat, cu o 
contribuţie românească de înaltă valoare, seria de 
cârti din literatura-document autohtonă şi de peste 
notare, publicată cu responsabilitate de editura 
SAMIZDAT, menită să descifreze resorturile şi 
mecanismele  diabolice, tezele şi  lozincile 
conglomeratului satanic numit Newage. 

Radu Theodoru 


Cuvânt înainte 

Filosoful Nae lonescu (1890-1940) apare ca 
una dintre figurile dominante ale gândirii româneşti 
dintre cele două războaie mondiale. Profesor la 
Universitatea din Bucureşti, autor al unui număr 
mare de lucrări, aureolat de un prestigiu imens — 
în zilele noastre s-ar vorbi de carismă — el a avut 
ca discipoli sau prieteni apropiaţi figuri consacrate 
precum Lucian Blaga, Mircea Eliade sau Emil 
Cioran. 

Din 1935, el începe să se intereseze de opera 
unui tânăr absolvent de liceu, provenit dintr-o 
familie evreiască din Brăila, losif Hechter. De-abia 
ieşit din adolescenţă (acesta s-a născut, 
asemenea lui Eliade, în 1907), el încercase să 
traducă /rodiada de Mallarme. Nae lonescu îl 
angajează drept colaborator la revista naționalistă 
Cuvântul. Hechter îşi ia pseudonimul literar de 
Mihail Sebastian. Va muri într-un accident pe 29 
mai 1945, înainte de a împlini treizeci şi opt de 
ani. 

În 1934, Sebastian-Hechter se remarcă prin 
publicarea unui roman mai mult sau mai puţin 
autobiografic, De două mii de ani, sau cum am 
devenit un golan. Răsunetul acestei cărţi se 
datorează, în cea mai mare parte, prefeţei 
redactate chiar de Nae Ionescu; inspirându-se din 


conţinutul textului şi din personalitatea cumva 
neliniştită a autorului, acesta enunţă fără echivoc 
problema care transpare subtil în întreaga operă: 
aceea a apartenenţei lui Sebastian la iudaism. 
Dar, pentru Nae lonescu, a pune această 
întrebare înseamnă, dincolo de cazul particular al 
discipolului său, a da un răspuns. 

Dacă am dori să rezumăm în mod provocator 
teza prefaţatorului, ar fi destul să spunem că 
expresia „Poporul ales” care este folosită 
îndeobşte pentru a-i caracteriza pe fiii lui Israel se 
dovedeşte în acelaşi timp adevărată şi falsă. Sau, 
mai degrabă, că ea iiu ar mai avea sens din 
momentul în care, din punct de vedere creştin — 
care este şi punctul de vedere al lui Nae lonescu — 
este vorba de un scrutin cu două tururi în care 
evreii au optat pentru o lovitură de stat înaintea 
celui de-al doilea, refuzându-l şi mai ales 
crucificându-l pe lisus Christos, Fiul lui Dumnezeu. 

În orice caz, şi în ciuda unei erori de 
perspectivă în privinţa şanselor Israelului ca stat, 
această prefaţă reprezintă, aşa cum a fost ea 
publicată acum mai bine de şaizeci de ani, un 
document de real interes, cu atât mai mult cu cât 
calitatea sa strălucită a fost contestată de 
publicarea recentă a “Jurnalului lui Mihail 
Sebastian-Hechter din perioada 1938-1944, jurnal 


despre care Nae Ionescu, mort în 1940, nu putea 
avea cunoştinţă. Oare nu scrie acolo tânărul 
evreu cu sufletul tulburat că maestrul şi protectorul 
lui era diavolul în persoană? 

Ciudată figură şi puţin credibilă trebuie să fie 
„diavolul” acesta naţionalist care îl acceptă cu 
dragă inimă, vreme de ani buni, pe evreul Hechter 
printre colaboratorii săi şi în anturajul său 
apropiat, lucru de altfel banal în România anilor 
treizeci, despre care ni se spune fără încetare, de 
la sfârşitul ultimului război mondial, că era cumplit 
de antisemită! Care dintre ei e cinstit şi care nu: 
naţionalistul român, creştinul ortodox şi filosoful 
Nae lonescu, care nu ezită să-l accepte, să-l 
angajeze şi să-l iubească pe ziaristul şi scriitorul 
evreu losif Hechter, sau cel din urmă, care, 
primind pâinea din mâna celui dintâi, scrie în 
Jurnalul său că acesta e diavolul în carne şi 
oase? Trebuie să fie puternic şi să şi-o dorească 
în mod hotărât ca să accepte hrana din mâna 
diavolului! Sau poate nu e vorba decât de aceeaşi 
manieră de a-şi crucifica binefăcătorul ca şi 
crucificarea lui lisus Christos însuşi. 

lată un lucru care durează de două mii de ani şi 
va mai dura în continuare... lată un element care 
ne-ar putea ajuta să înţelegem mai bine unele 
chestiuni. Oare avem nevoie neîncetat de un 


diavol? Oare ne putem trăi viaţa şi fără să 
demonizăm pe cineva? Care este legătura dintre 
o demonizare banală precum aceea a lui Nae 
lonescu  făcuta de  Sebastian-Hechter şi 
demonizarea personajelor şi a eroilor istoriei 
concrete? în sfârşit, merita să ne întrebăm dacă 
nu cumva demonizarea hechteriană este un fel de 
mitologie în oglindă, despre care Roger Garaudy 
n-a îndrăznit să sufle nicio vorbă în Miturile 
fondatoare ale politicii israeliene? 

Identificându-l, cu maliţie şi suspiciune, pe Nae 
lonescu cu Prinţul Tenebrelor, poate că losif 
Hechter a vrut doar să spună că maestrul 
acţionase asupra lui ca un ispititor. Această 
ipoteză ne menţine în centrul dezbaterii despre 
suferinţa evreului sfâşiat între un ataşament care 
ascunde refuzul şi o convertire care trebuie să-i 
încununeze fidelitatea. Este vorba, de fapt, de 
miezul chestiunii evreieşti, aşa cum fusese ea 
expusă câţiva ani mai devreme în paginile care 
urmează. 


Nae lonescu îl incită pe losif Hechter să ia o 
hotărâre capitală. S-ar putea ca tânărul evreu să 
fi adăugat zbuciumului său fundamental teroarea 
riscului de a ceda unei tentaţii care, măcar o dată, 
s-ar fi putut dovedi salvatoare. 

Mihail Sebastian! s-a decis să discute problema 
iudaismului şi face acest lucru plecând de la un 
caz concret: alegând un moment cu o oarecare 
încărcătură istorică, ultimii zece ani din necazurile 
noastre politice. În acest cadru a ales el să situeze 
viaţa de speranţe, de luptă şi de suferinţă a unui 
evreu pocăit — dar nu mai puţin evreu din acest 
motiv — care este şi un personaj original, chiar 
alter ego-ul său, losif Hechter. 

Losif Hechter se chinuieşte, nu se împacă cu 
sine însuşi. Dar, datorită faptului că M. S. Doreşte 
să-şi rezolve această problemă, în sensul că 
doreşte să înţeleagă de ce se torturează pe el 
însuşi şi de ce nu poate fi altfel, alter ego-ul său, 
losif Hechter, trăieşte această dramă, a 
iudaismului, printr-o dedublare perfecta şi lucidă. 
Rezultatul la care ajunge acest Hechter este într-o 
oarecare măsură surprinzător: după ce a 
împrumutat calea raţionalistă — specific iudaică — 
a lui de ce?, eroul nostru ajunge să îmbrăţişeze 


1 Mihail Sebastian este pseudonimul literar al lui 
losif Hechter (n.tr.) 


metodic atitudinea pasivă a lui George Blidaru? 
care, fiind o atitudine orientală, poate fi adoptată 
la fel de bine de evrei (cel puţin de misticii evrei); 
ea constituie, pe de altă parte, chiar scheletul 
gândirii aritmetizante a lui Spinoza, dar nu îi este 
mai puţin străină evreului de astăzi, care — 
înflăcărat cum este de lupta contra problematicii 
propriei lui rase — s-ar dori un luptător. Rezultă de 
aici că losif Hechter nu face decât să constate, 
fără a explica nimic. Constată că luda suferă şi se 
chinuieşte pe el însuşi, că nu îşi găseşte locul pe 
pământ şi că nici nu poate fi altfel. Este la fel de 
adevărat că această constatare nu răspunde nici 
unei necesităţi. Se ştie că, de când exista lumea, 
evreii — prezenţi încă de la început — nu şi-au 
găsit niciodată locul, nici chiar în propria lor piele. 
Cu toate acestea, numai în mod inductiv şi 
ipotetic, ca element de inventar chiar, se ajunge 
ca din faptul suferinţei lui Israel să se tragă 
concluzia necesităţii acestei suferinţe. lată o 
argumentaţie complet insuficientă. Susţinând 
deci, pe urmele lui losif Hechter, că luda va 
agoniza până la sfârşitul lumii, cred că am 
posibilitatea să demonstrez că nici nu se poate 


2 Unul dintre protagoniştii romanului prefațat 
aici. După anumite zvonuri, ar fi vorba chiar de Nae 
Ionescu (n.tr.) 


altfel. Pentru că losif Hechter nu o face, Mihail 
Sebastian trebuie să-i permită lui George Blidaru 
să spună aici ceea ce el nu i-a spus lui losif 
Hechter. 

Nu ar avea niciun rost să căutăm în ordinea 
politică o soluție generală a problemei 
iudaismului. Căci, de când luda suferă şi trebuie 
să sufere, de fiecare dată când se va pune, 
undeva în lume, în timpul unui conflict, problema 
iudaismului, acest conflict va fi rezolvat în sensul 
suferinţei evreilor — ceea ce nu reprezintă o 
soluţie. De fapt, va fi întotdeauna aşa, nu pentru 
că oamenii ar fi răi şi incorecţi, ci pur şi simplu 
pentru că luda trebuie să sufere. Privită din acest 
unghi, problema iudaismului nu este o problemă 
politică — dacă era i s-ar fi găsit şi o soluţie — nu 
este decât un fapt şi nimic mai mult. Evreii pot 
furniza materialul câtorva probleme politice 
popoarelor printre care îşi duc viaţa sau cu care 
au contacte; aceste probleme îşi vor găsi 
întotdeauna soluţiile, bune sau rele, dar totuşi 
soluţii. Astfel, la sfârşitul secolului al XV-lea, 
Spania a rezolvat sau a crezut că rezolvă 
problema evreiască prin expulzarea lor. O 
asemenea soluție nu rezolvă problema 
iudaismului în sine ci, din contra, nu face decât să 
confirme faptul dramei iudaice. Dacă această 


dramă nu îşi poate găsi rezolvarea e din C3. Uza 
că avem de-a face cu un simplu fenomen, iar nu 
cu o problemă. Acest fenomen poate fi, 
bineînţeles, cunoscut, adică înţeles — ne rămâne 
să stabilim în ce fel şi ce metodă trebuie să 
urmăm. 

Dacă drama iudaică ar putea fi rezolvată într- 
un mod oarecare, ar fi vorba atunci de un 
fenomen de relaţie şi, în consecinţa, conflictul ar 
lua naştere dintr-un contact defectuos al evreilor 
cu restul lumii, caz în care lucrurile s-ar putea 
aranja într-un fel sau altul. Dar acest conflict fiind 
permanent şi independent de timp şi de loc, sau, 
mai repede, pentru că el este permanent — aşa 
cum eroul romanului constată din propria sa 
experienţă, şi cum cred şi eu — trebuie să tragem 
concluzia necesară: cauzele conflictului rezidă în 
evreul însuşi. Din acest fapt, indicaţia 
metodologică se precizează: dacă evreul trebuie 
să sufere, numai în el se poate afla originea 
suferinţei sale. Pe de altă parte, dat fiind faptul că 
suferinţa distruge armonia creaţiei divine, că ea 
este lipsită de orice conţinut, evreul trebuie să fie 
în mod efectiv bolnav. Rezultă de aici că pentru a 
afla secretul permanentei suferinţe a lui lada 
trebuie să aflăm în primul rând ce vrea să 
însemne evreu. 


Toată lumea ştie că, de obicei, „chestiunea 
iudaismului” nu este pusă în acest fel. Antisemiţii, 
de exemplu, pornesc de la origini, în mod empiric. 
Concluzia lor este că există pur şi simplu un 
conflict permanent între evrei şi celelalte popoare 
şi că, din timp în timp, acest conflict este rezolvat 
prin metode radicale. Că evreii suferă mai mult, 
asta se înţelege de la sine, aşa cum se înţelege 
că suferă din propria lor vină; deoarece de când 
au apărut pe pământ nu au comis decât ticăloşii. 
Este inutil să insistăm asupra lipsei de valoare a 
acestei metode. Aş putea spune numai că ea este 
nesatisfăcătoare pentru că aceleaşi rezultate ar 
putea fi exploatate de evrei împotriva antisemiţilor. 
De fapt, cum stabilesc aceştia din urmă 
culpabilitatea evreilor? În cel mai bun caz — adică 
atunci când nu se rezumă doar la afirmaţii — prin 
recurs la enumerare: ei citează unul, două, o mie 
de cazuri când evreii s-ar fi pretat la ticăloşii. Dar 
cum poate fi acest lucru o dovadă? Este evident, 
în niciun mod. Chiar şi pentru o mie şi una de 
infamii, evreii ar putea invoca încă o mie de fapte 
bune. Sunt ei nişte răufăcători? Poate că da, dar 
nu sunt mai puţin, atunci când se iveşte ocazia, şi 
nişte binefăcători. Jefuitori? în mod sigur, dar lasă 
adesea impresia că ar fi nişte filantropi. Trădează 
pe timp de război? E posibil, dar mulţi dintre ei şi- 


au găsit moartea onorabil, ca orice soldat. Deci, 
dacă antisemiţii ar susţine că suferinţa evreilor nu 
se datorează decât răutăţii lor, Israel ar putea 
răspunde, pe bună dreptate, că nu este adevărat, 
ei fiind nişte oameni cinstiţi. Cine are dreptate? Şi 
unii Şi ceilalţi, altfel spus, nici unii, nici ceilalţi. 
După cum am văzut, metoda enumerării nu poate 
fi edificatoare. 

Să revenim deci la cealaltă metodă. luda se 
chinuieşte. De ce? ei bine, eu cred că nu trebuie 
să ne întrebăm de loc de ce. luda se chinuieşte 
pentru că el este... luda. Evreul se simte rău, el 
este bolnav — iată o afirmaţie la fel de evidentă ca 
şi faptul că soarele străluceşte, că un cal are 
patru copite şi că unghiurile unui triunghi, adunate, 
fac 180 de grade. Ajungem deci la chestiunea 
capitală: ce vrea să însemne a fi evreu? Această 
întrebare nu este deloc simplă, iar răspunsul 
trebuie pregătit cu atenţie. În primul rând ce îl face 
pe un om să fie evreu? Această problemă am 
examinat-o deja atunci când am avut o discuţie cu 
|. Frollo, asupra aşa-zişilor români-catolici. 
Dezbaterea noastră nu ne-a adus la o concluzie 
unică deoarece punctele noastre de plecare erau 
diferite, în sensul că nu ne-am pus de acord 
asupra momentului din care cineva poate fi definit 
ca român. Cum aceasta chestiune este esenţială 


pentru ceea ce ne va interesa de aici înainte, nu- 
mi rămâne decât să-mi expun încă o dată punctul 
de vedere în această chestiune. A fi evreu, român, 
turc sau neamţ pune o problemă de apartenenţă; 
este vorba de a aparţine unei colectivităţi, unei 
comunităţi, ceea ce s-ar putea întâmpla în două 
moduri: 1) întâi într-un mod subiectiv, printr-un act 
de confesiune şi 2) într-un mod obiectiv, prin ceea 
ce ne constituie ca vehicul viu al unei istorii. Prima 
modalitate nu e obiectivă, fiindcă nu este suficient 
să treci la credinţa iudaică pentru a fi evreu. Mai 
mult decât atât, poţi să declari, să simţi şi să crezi 
că nu eşti evreu deloc şi cu toate acestea să fii 
evreu. Apartenența la o comunitate oarecare nu 
este un act de voinţă individuală. Cineva poate 
aduce mari servicii unei comunităţi, îşi poate da şi 
viaţa pentru ea, rămânându-i cu toate acestea 
complet străin. Graţie activităţii a doi evrei — 
Haber şi Rathenau — a participat Germania la 
primul război mondial. Haber şi Rathenau nu sunt 
din această cauză mai puţin evrei, nu au devenit 
în niciun fel nemți. Au fost în serviciul Germaniei, 
au fost plătiţi, şi nimic mai mult, au rămas 
întotdeauna în afara zidurilor comunităţii spirituale 
germane. Dacă afirmaţia noastră este corectă 
sau incorectă, nu are nicio importanţă, deoarece 
aici este vorba de un fapt pe care îl constatăm iar 


nu de o opinie pe care o discutăm. Astfel, singurul 
mod de a fi într-adevăr evreu, francez sau orice 
altceva, este de a fi suportul efectiv al istoriei 
corespunzătoare. Sigur, această precizare se 
bazează mai curând pe unele date imponderabile 
şi va fi acceptata cu dificultate, mai ales în zilele 
noastre, când datele imponderabile sunt departe 
de a inflama spiritele. Cu toate acestea, nu este 
vina nimănui dacă unele persoane nu pot judeca 
în această chestiune fără a ţine seama de aceste 
elemente; pe de altă parte, de ce să nu o spunem, 
numai prin date imponderame se pot exprima şi 
transmite realităţi de o complexitate mai ridicată. 
Eşti român, evreu sau german în măsura în care 
eşti produsul sau fructul unei anumite istorii. 

Aici ar trebui subliniat că, chiar şi atunci, trebuie 
să fii un produs sau un fruct normal, veritabil, 
deoarece, ca în orice proces al vieţii, aberaţii, 
congenitale sau de alte feluri, pot interveni. Actul 
de a se recunoaşte în mod deliberat ca membru al 
unei comunităţi spirituale — expresie a unei istorii 
unice şi aceeaşi — poate, cel mult să se adauge 
pur şi simplu faptului că eşti român şi încă numai 
din punct de vedere al intensității şi preciziei. Poţi 
fi român fără să îţi dai seama, aşa cum un stejar 
poate fi stejar fără să fie conştient de acest lucru. 
Eşti deci român, evreu sau grec, nu prin 


profesiune de credinţă, ci pentru că eşti suportul 
sau vehiculul unei anumite istorii. Această calitate 
nu este un act de opţiune individuală sau de 
voinţă; este vorba pur şi simplu de o stare 
naturală. 


Losif Hechter cunoaşte aceste adevăruri 
fundamentale, pe care le descoperă de altfel la 
fiecare pas, mai ales chiar în familia sa. Două 
momente definesc evreul: cel prin care se leagă 
de tradiţia iudaică şi cel prin care ţese câteva 
legături cu ţara sa natală — tradiţia iudaică 
rămâne întotdeauna egală cu ea însăşi, în timp ce 
pământul natal este extrem de diferit. Există evrei 
ruşi aşa cum există evrei germani sau evrei 
români. Acesta este un fapt care nu poate fi negat; 
dar nu putem nega că din acest fapt rezultă unele 
confuzii. Nimic mai uşor decât să demonstrăm că 
e vorba de un fapt. Numeroşi evrei au părăsit 
România şi nu întotdeauna cu plăcere. Adevărul 
este că nimeni nu pleacă la capătul lumii din 
simpla plăcere a  promenadei. Au plecat 
insultându-ne şi chiar când au reuşit să se 
stabilească confortabil departe de noi, au 
continuat să ne insulte. Cu toate acestea, este 
straniu că în casele lor vom găsi aproape 
întotdeauna o mobilă în stil românesc şi că printre 
felurile lor de mâncare vor figura adesea 
mămăliga noastră şi sarmalele... de porc, pentru 
a nu mai pomeni nostalgia care le însoţeşte 
adesea sufletul. Asta înseamnă că pământul natal 
are influenţa lui, oricare ar fi intensitatea 
manifestărilor sale. De exemplu, în familia lui losif 


Hechter, bărbaţii marcați de ascendenţa lor, mai 
ales paternă, ca vânzători de cereale în portul 
Brăila, în contact permanent cu realităţile ţării, 
sunt influenţaţi mai mult de geniul autohton; în 
revanşă, ascendenta maternă, influențează 
artizanii, în contact cu materia moartă şi 
talinudiştii dedicați abstracțiunilor lor, mai puţin 
sensibili față de peisajul geografic şi ataşaţi mai 
puternic tradiţiei iudaice. 

E exact ceea ce losif Hechter cunoaşte foarte 
bine; ceea ce el ştie mai puţin este că adesea 
gândirea derapează şi că această distincţie este 
la originea confuziilor. Mulţi îşi spun, până la 
urmă: daci în fiecare evreu există două momente, 
cel al tradiţiei şi cel al locului (geografic), atunci 
diagrama fiecărui individ s-ar reduce la proporţia 
amestecului dintre aceste două instanțe 
constitutive. Dar care sunt, mai precis, limitele 
variațiilor lor? Teoretic ar vorba de o creştere şi de 
o descreştere, limita acesteia din urmă putându- 
se apropia de zero. Dacă momentul geografic se 
anulează în beneficiul tradiţiei, evreul român 
devine un evreu pur; dacă, din contra, geniul 
autohton este mai puternic decât tradiția 
evreiască, evreu român devine român pur. Avem 
atunci de-a face cu iluzia asimilationistă, cazul a 
numeroşi evrei care, cu sinceritate, se consideră 


deveniți români şi care sunt surprinşi în mod 
penibil de amploarea mişcărilor antisemite. Cu 
toate acestea, surpriza lor este lipsită de 
fundament, căci, în asemenea circumstanţe, 
antisemitismul nu ar trebui să fie pentru ei decât o 
chemare la ordine: adu-ti aminte că eşti evreul! 
Sigur, losif Hechter nu va fi de acord cu noi, el se 
va plânge spunând: numiţi-mă cum vă place 
vouă, dar ceea ce ştiu eu, e că sunt un om de pe 
Dunăre şi că această Dunăre de la Brăila face 
parte din carnea mea. Să cercetăm acest lucru 
mai îndeaproape. Fără a contesta în principiu teza 
lui losif Hechter, trebuie să acceptăm că printre 
momentele constitutive ale fiinţei umane unele 
sunt de natură esenţială şi profundă, iar altele, 
accidentale şi superficiale, nu au aceste calităţi. 
Nimic mai fals decât să spunem, cu losif Hechter, 
că el este un copil al Dunării de la Brăila. El nu 
este decât un evreu al Dunării, de la Brăila! Să 
reținem că momentul tradiţiei iudaice şi cel al 
peisajului autohton cunosc suişuri şi coborâri în 
sufletul unui evreu. Cu toate acestea, momentul 
autohton poate foarte bine să coboare până 
aproape de zero, pe când cel al tradiţiei iudaice se 
menţine invariabil la o anumită înălţime. lată de 
ce un evreu rămâne evreu oriunde s-ar afla. 
Aceasta este explicaţia! Aşa şi trebuie să fie, aş 


spune chiar că e foarte bine că lucrurile sunt aşa 
cum sunt. 

Apartenența etnică sau naţională este o 
chestiune de substrat sau de fundament organic. 
Cu cât un individ oarecare prezintă mai multă 
vitalitate, cu atât el este mai legat de un anumit 
naționalism. Astfel, profesiunea de credință 
despre care vorbeam mai devreme este 
insuficientă şi fără eficacitate. Dacă mi s-ar cere 
să demonstrez acest lucru, aş răspunde că există 
o mulţime de indivizi care se declară categoric 
români şi care, în ciuda genealogiei lor fără fisuri, 
nu mai sunt români de când lumea. E inutil să 
adaug că aceşti oameni nu mai reprezintă nimic, 
că ei sunt pur şi simplu nuli. Aceste exemplare 
hibride şi degenerate ale naţiunii, în domeniul 
vieţii publice, nu creează decât în mod prefăcut şi 
artificial; chiar nu creează nimic. Vitalitatea lor e 
atât de amorţită încât, sub aspect fiziologic nici nu 
mai sunt în stare să procreeze. Să remarcăm că 
această hibridare nu afectează inteligenţa; din 
contra, aspectul formal, cel puţin, al acestei 
facultăţi este împins adesea până la morbiditate, 
inteligenţa devenind tot mai mult un instrument de 
analiză oarbă, care despică ori de câte ori are 
ocazia firul în patru dar care, incapabilă să 
înțeleagă, nu mai are nimic de-a face cu 


adevărata creaţie. Izolată de substratul său care 
este viaţa însăşi şi considerată drept instrument 
al creaţiei pure, iar nu ca mod de a transmite 
adevăruri, logica se dovedeşte a fi sterilitatea cea 
mai perfectă, instrumentul denaţionalizării, al 
expatrierii. Să reținem această corelaţie: cu cât 
logica se amestecă mai mult în creaţie, cu atât 
aceasta e mai lovită de sterilitate, de 
denaţionalizare, de expatriere. Ca exemple, am 
putea găsi o mulţime printre conducătorii 
României de astăzi, a căror politică este atât de 
puţin naţională de când au pierdut contactul cu 
structura intimă a etniei române. Să nu mai 
insistăm însă. Ca tot ceea ce este corcit, aceste 
exemple nu prezintă interes. Dar să revenim: din 
ce moment este cineva evreu? în concordanța cu 
consideraţiile noastre, răspunsul ni se pare destul 
de evident: fie că este conştient sau nu, fie că o 
doreşte sau nu, din momentul în care devine 
susținătorul viu al istoriei poporului lui Israel, 
devine, chiar prin acest fapt, evreu. Pentru a 
înţelege ce este acela un evreu trebuie să ştim în 
ce constă istoria lui Israel. 

Să recunoaştem de la început că dezbaterea 
acestei probleme comportă, din multe puncte de 
vedere un efort de obiectivitate. Să ne asumăm 
acest efort şi să mergem până la capăt. Pentru 


evrei, istoria lor este o lungă succesiune de 
suferinţe nedrepte. Pentru „noi', toate celelalte 
popoare ale lumii, suferinţele evreilor nu sunt 
decât rezultatul reacţiilor justificate ale popoarelor 
printre care s-au răspândit evreii. Fiecare dintre 
cele două părţi consideră că motivele şi dreptatea 
sunt de partea sa. Faţă de această dublă 
ireductibilitate, cel mai simplu ar fi să nu mai 
vorbim, pentru moment, de motive şi de dreptate; 
să lăsăm de-o parte suferinţele „nejustificate” şi 
reacţiile Justificate” şi să vorbim pur şi simplu 
despre suferinţele evreilor. 

Astfel deci, lehuda patet. De ce? 

Să luăm faptele brute, aşa cum sunt trăite şi 
prezentate chiar de către evrei. În ce constă 
suferinţa lor? Trebuie să constatăm că între 
această etnie şi popoarele printre care ea a trăit 
există diferenţe şi neînţelegeri, datorită cărora 
evreii au fost supuşi unui regim special, sursă a 
suferințelor lor. În funcţie de circumstanţe, acest 
regim le-a fost aplicat fie în mod individual, fie 
colectiv. Nu poate fi negată, de exemplu, existenţa 
unui sentiment general de ură şi de dispreţ faţă 
de evrei, care îi situează în poziţia de paria şi care 
dă naştere tuturor acţiunilor care îi fac să sufere. 
Tensiunile dintre evrei şi alte popoare nu constituie 
un fenomen constant, iar perioadele de acalmie şi 


de prosperitate ale evreilor nu sunt chiar atât de 
rare. Când suferă evreii, când sunt ei persecutați 
— pentru a prelua expresia lor favorită? În 
momentele de criză. Trebuie să spunem aici că 
există două feluri de crize: cele provocate chiar de 
evrei şi cele care au alte cauze. Astfel, marile 
mişcări antisemite din Anglia de la începutul 
timpurilor moderne au avut drept cauză chiar 
acţiunea evreilor, oricare ar fi preţul de sânge pe 
care au trebuit să-l plătească ulterior. Purtători ai 
spiritului capitalist, evreii au întreprins disoluția 
economiei agrare engleze. Este normal ca 
proprietarii funciari şi muncitorii din agricultură — 
loviți puternic în calitatea lor de beneficiari ai 
economiei agrare — să fi reacţionat cu o anumită 
duritate. Aici se găseşte, de altfel, un fapt care 
depăşeşte cu mult graniţele Angliei şi ne-a mai 
reţinut atenţia până acum de câteva ori. Există 
totuşi şi cazuri când evreii nu sunt vinovaţi cu 
nimic. În vechea Rusie, de exemplu, de fiecare 
dată când guvernul se afla în dificultate sau avea 
nevoie de o diversiune, organiza un pogrom mai 
mult sau mai puţin important Dar evreii se agaţă 
mai mult de aceste ultime aspecte ca să 
demonstreze că sunt persecutați fără motiv. 

Nu ar exista nicio justificare obiectivă a acestor 
acte: pogromurile, spun ei, nu se bazează decât 


pe o ură subiectivă, care ar fi cauza tuturor 
suferințelor bieţilor evrei. 

Să cercetăm cu mai multă atenţie aceasta 
aserţiune. 

În primul rând, pogromurile nu sunt o invenţie a 
ruşilor, aşa cum nici evreii nu au privilegiul de a fi 
singurele victime. Dacă memoria nu ne înşeală, 
vechea Romă imperială a cunoscut şi ea 
asemenea manifestări ale căror victime erau, cel 
mai adesea, creştinii. Acest exemplu al Romei 
antice este suficient pentru a stabili un fapt, acela 
că nu există, la nivelul non-evreilor, un singur şi 
unic mod de a rezolva, contra evreilor, o situaţie 
încordată,  subterfugiul evreilor fiind o pură 
invenţie. Nu calitatea de evreu acţionează asupra 
celorlalte popoare ale lumii ca pânza roşie 
fluturata sub nasul unui taur. Vom circumscrie mai 
bine subiectul împingând ceva mai departe efortul 
de a înţelege. 

În vremea Rusiei ţariste, suntem întru totul de 
acord că pogromul era o practică obişnuită. De 
asemenea, nu este dificil de observat că un astfel 
de procedeu ar mai putea fi încă folosit şi în alte 
ţări al căror climat politic şi etic îl aminteşte pe cel 
rusesc. În ce fel dovedeşte aceasta faptul că 
aceste agitaţii ar fi de natură subiectivă? Să ne 
gândim puţin. Atunci când Cel Viclean a vrut să-i 


ispitească pe primii oameni în paradis, el nu i s-a 
adresat lui Adam, ci Evei. Dacă a procedat astfel, 
a făcut-o pentru că ştia foarte bine că femeia este 
mai lipsită de apărare în faţa tentaţiei. Acelaşi 
lucru este valabil şi pentru pogromurile organizate 
de Ohrana ţaristă. De ce îi oferea aceasta pe 
evrei ca ţinte ale urii publice? De ce nu asmuţea 
masele împotriva tătarilor, a ungurilor sau a 
francezilor? Chiar dacă am considera că punctul 
de vedere al evreilor este justificat, admițând că ei 
erau ţinta tuturor provocatorilor, tot n-am putea 
înţelege de ce ei ar plăti toate oalele sparte. Ar fi 
foarte simplu să spunem că asemenea instigări 
reuşesc întotdeauna şi că provocatorii ştiau tot 
asupra subiectului. Dacă e într-adevăr aşa, atunci 
evreii de azi şi de totdeauna ar trebui să aibă un 
element obiectiv care să-i facă apți de a aţâţa ura 
publică, aşa cum ar trebui să-l fi avut şi creştinii 
de acum 18 sau 19 secole. Elementul acesta 
trebuie să fie înrudit cumva cu defectul constitutiv 
ale Evei, care o făcea pe aceasta mult mai 
vulnerabilă faţă de ispitele Satanei. În ce constă 
el de fapt? 

Ajungem astfel la o chestiune banală din 
psihologia mulțimilor. Pentru ca o categorie 
umană oarecare să trezească împotriva ei 
pasiunile maselor dezlănţuite, trebuie să se 


întrunească mai multe condiţii. Ţinând cont de 
faptul că astfel de manifestări ţin de psihologia 
colectivă şi se bazează pe un suport mai degrabă 
irațional, vom spune că o categorie umană 
oarecare nu va fi aleasă ca victimă — de nişte 
agitatori — decât în următoarele condiţii: 

1. când constituie un grup diferit în mod 
fundamental de masele în mijlocul cărora îşi duce 
viaţa; 

2. când aceste diferenţe se referă la un 
substrat de o natură din ce în ce mai puternic 
afirmată, când ele sunt înţelese ca tot atâtea 
motive de superioritate faţă de celelalte etnii şi 
când conduc în consecinţă la un proces deliberat 
de secesiune care are drept rezultat izolarea 
categoriei respective chiar în sânul societăţii: 

3. când, ca urmare a acestei izolări, viaţa 
internă a grupului în chestiune sfârşeşte prin a 
dobândi forme ezoterice şi misterioase pentru 
membrii celorlalte etnii; 

4. când acest grup sau categorie reprezintă un 
pericol permanent pentru ordinea celorlalte etnii, 
pentru structura lor spirituală, politică, socială şi 
economică. 

Aceste patru situaţii se verifică perfect în cazul 
persecuțiilor creştinilor în Imperiul Roman. Atât 
prin ethos-ul şi modul lor de viaţă, cât şi prin 


ideea generală pe care o aveau despre lume, 
creştinii se deosebeau fundamental de populaţia 
Romei. Conştienţi de superioritatea absolută a 
vieţii lor, duceau, departe de ceilalţi cetăţeni, o 
existenţa radical diferita, şi nu doar în plan 
religios; însăşi această viaţă i-a împins în fiecare 
zi să se izoleze şi mai mult, cel puţin pentru a fi la 
adăpost de tentaţiile păgâne. lată deci în ce 
constă ezoterismul comunităţilor închise în ele 
însele, aceste adevărate ghetouri în care nu poate 
pătrunde nicio privire indiscretă dacă nu-i aparţine 
tot unui iniţiat; iată pe ce se bazează secretele 
care învăluie o viaţă misterioasă, care a dat 
naştere celor mai fantastice legende. Povestea 
crimei rituale continuă să circule, în pofida 
lamentărilor evreilor, aşa cum odinioară se 
spunea că creştinii otrăveau fântânile. Istoria nu 
face decât să se repete. Nu trebuie să fii vrăjitor 
pentru a înţelege rolul dizolvant pe care l-au avut 
creştinii pentru Imperiul Roman. Faptul că lisus 
Christos a spus să i se dea Cezarului ceea ce-i 
aparţinea de drept nu proteja în niciun fel imperiul 
împotriva dinamitei creştine, care reprezenta un 
pericol în ochii tuturor. De aici — reacţii, pogromuri. 
Unii încearcă să le explice afirmând că creştinii 
vehiculau o ideologie revoluţionară. De partea lor, 
evreii susţin că numai reacţionarii îi urăsc; 


antisemitismul ar fi atributul reacţionarilor din 
cauză că evreii, ca revoluționari, ar fi suportul 
progresului. lată un lucru total inexact Din ce în ce 
mai mult, evreii vehiculează schimbarea şi nu 
progresul, mai ales pentru că acesta din urmă nu 
există. În zilele noastre, de exemplu, singura ţară 
revoluţionară din Europa este Germania. Italia nu 
este încă revoluţionară. Sub Lenin, Rusia nu a 
fost, la rândul ei, revoluţionară decât în mod 
formal, căci, faţă de raționalismul cartezian, 
marxismul nu este cu nimic revoluţionar; iar Rusia 
a încetat complet să fie astfel din momentul în 
care Voroşilov, omul stepelor, a trecut cu arme şi 
bagaje de partea unui Stalin din ce în ce mai 
preocupat de tehnică; acesta din urmă îl 
moşteneşte pe Petru cel Mare într-o asemenea 
măsură, încât îşi însuşeşte sugestiile Franţei, 
menţinându-se astfel la nivelul Europei. De aceea, 
singura ţară revoluţionară din Europa zilelor 
noastre este Germania. Întrucât Germania 
revoluționară a adoptat cel mai pur antisemitism, 
este ilegitim să se susțină că evreii ar fi 
întotdeauna şi peste tot un ferment revoluționar. 
Chiar dacă ar fi astfel, aceasta nu ar explica deloc 
pasiunile pe care le stârnesc, căci nu se poate 
susține că popoarele refuză din principiu orice 
revoluție. Popoarele nu refuză revoluțiile decât 


atunci când acestea le atacă geniul naţional, 
ethos-ul. De îndată ce revoluțiile merg în sensul 
geniului lor naţional, popoarele au tendinţa de a le 
sprijini şi chiar de a le susţine. Pentru a reveni la 
exemplu nostru, creştinismul reprezenta, în 
comparaţie cu Roma, o formulă diferită, dacă nu 
complet opusă — fapt ce pare plauzibil, cel puţin în 
câteva privinţe. Roma trebuia în mod necesar să- 
şi dea seama că modul în care concepea statul nu 
avea nicio şansă în faţa triumfului creştinismului; 
instinctele sale de apărare nu au înşelat-o şi, în 
pofida eşecului final — care reprezintă o altă 
chestiune — reacţia sa a fost întru totul justificată. 
lată de unde provine originea sau explicaţia 
persecuțiilor creştinilor în epoca romană. 

Problema care se pune acum este de a şti dacă 
evreii se găsesc în acelaşi raport cu lumea ca şi 
creştinii faţă de Imperiul Roman. 

Evreii sunt poporul ales. Despre aceasta, 
conform credințelor lor, nu trebuie să depună 
mărturie doar evreii, ci şi creştinii. Sunt poporul 
ales pentru că au fost primii cu care Dumnezeu şi- 
a luat un angajament faţă de oameni, situaţie de 
care evreii sunt perfect conştienţi. Ca popor ales, 
înseamnă fără îndoială că li s-a rezervat o 
anumită funcţie; cu alte cuvinte, evreii nu au fost 
aleşi din cauza unui anumit lucru, ci în vederea 


unui anumit lucru, dacă nu cumva pentru un scop 
bine determinat. Pe de altă parte, pentru a-şi 
putea îndeplini misiunea, evreii trebuie în mod 
necesar să se menţină ca popor ales, lucru pe 
care l-au înţeles foarte bine. Aşa se explică faptul 
că, încă de la începutul istoriei lor, se poate 
remarca uşor tendinţa lor deliberată de a-şi 
purifica şi sanctifica viaţa, evitând orice contact cu 
cei de altă credinţă, în ţara lor — pe vremea când 
aveau una — Şi oriunde în lume, unde au fost 
purtaţi de nenorociri sau doar de gustul pentru 
aventură — căci mulţi dintre ei au trăit în diaspora 
chiar şi atunci când statul lor era înfloritor — au 
trăit întotdeauna în comunităţi închise şi izolate cu 
stricteţe. Conştiinţa superiorității credinţei lor şi 
ideea pe care o aveau despre ei înşişi ca popor 
ales le stimulau orgoliul imens care, chiar şi în 
zilele noastre, după atâtea nenorociri şi suferinţe, 
este la fel de intact ca şi în epocile măreției 
evreieşti. Desigur, evreii au fost mereu un corp 
străin printre popoarele în sânul cărora au trăit şi, 
întrucât difference engendre haine:, ei bine, au 
fost serviţi! Pe de altă parte, trebuie să 
recunoaştem cu toţii că acest proces de 
diferenţiere, de singularizare şi de izolare, împins 


3 Diferenţa dă naştere urii; în franceză, în textul 
original (n.tr.).' ? 


astăzi atât de departe încât nu mai e cu putinţă 
nicio legătură durabilă între evrei şi celelalte 
popoare, a fost întreprins de evreii înşişi. Vechiul 
Testament este o lege pe care o recunoaştem şi 
noi, deci ar trebui să avem ceva în comun cu 
evreii. Cu toate acestea, nu se întâmplă deloc 
astfel. De fapt, fondul ethosului iudaic este 
constituit mai degrabă de comentariul Vechiului 
Testament decât de Testamentul însuşi. După 
cum este scris, Tora este apa, în vreme ce Misra 
este vinul — iar aceasta idee este deosebit de 
importanta. În cazul evreilor, Vechiul Testament a 
cunoscut aceeaşi soartă sau una asemănătoare 
ca Evanghelia pentru catolici. Pentru Sfântul 
Augustin, Evanghelia nu era valabilă decât sub 
rezerva garanţiei Bisericii, deci sub rezerva unor 
comentarii. Nu are rost să insistăm, atât este de 
cunoscută această chestiune: Talmudul a înlocuit 
Tora, chiar dacă acest fapt nu s-a petrecut dintr-o 
dată, ci printr-un proces îndelungat însoţit de lupte 
nemiloase care nu s-au încheiat decât în secolul 
al XIV-lea, când a fost arsa opera lui Maimonide 
More Nebunim. Deci, descendenţii fariseilor au 
avut de luptat până în secolul al XIV-lea pentru a 
face să prevaleze exclusivismul evreiesc, care 
postulează că poporul ales trebuie să evite orice 
contact cu celelalte popoare — fie ei persani sau 


romani, greci sau egipteni, arabi sau creştini. În 
acel moment, însă, succesul rabinilor era total şi 
incontestabil, iar prăpastia dintre evrei şi celelalte 
popoare era absolută. 

Atunci când cineva vă îndepărtează cu 
disprețul său, pentru că vă consideră inferior şi 
nedemn, nimic nu e mai normal decât de a-l 
considera, la rândul vostru, ca duşman sau, în 
orice caz, ca posesor al unei naturi complet 
diferite. Aşa se face că separarea indusă de evrei 
a fost apoi mărită de celelalte popoare, cu atât 
mai mult cu cât un fapt concret tocmai pusese gaz 
pe foc. Cu siguranţă, evreii sunt mistici, dar sunt 
în aceeaşi măsură — după cum o dovedeşte 
Kabbala — adepţi ai raționalismului. Haşidismul 
este departe de a fi elementul decisiv al spiritului 
iudaic; faţă de raționalismul talmudic, el ocupă 
cam acelaşi loc pe care îl deţine, în cadrul 
catolicismului, mistica franciscană faţă de 
scolastica tomistă. Cu toate acestea, se 
dovedeşte că talmudistul şi zaraful care 
cântăreşte aurul şi dă bani cu împrumut nu sunt 
decât una şi aceeaşi persoană. Aceasta este 
calitatea care le-a permis să se strecoare în 
anturajul regilor şi al conducătorilor popoarelor, 
cărora le-au făcut adesea servicii importante. Dar, 
în ciuda tuturor nenorocirilor care s-au abătut 


asupra lor, evreii nu au înţeles niciodată că, de 
fapt, cea mai mare nenorocire e de a-i sluji pe 
prinții acestei lumi în schimbul unei recompense. 
Privilegii, întotdeauna mai multe privilegii, acesta 
este singurul lucru pe care îl pot oferi prinții în 
schimbul serviciilor primite. Nu e deloc 
surprinzător faptul că la un moment dat aceste 
privilegii devin o sursă de decepţii. De fapt 
privilegiile evreilor pot ajunge de invidiat... Am 
văzut ce s-a întâmplat la Alexandria în antichitate 
sau mai târziu în Spania, unde privilegiile erau atât 
de însemnate, încât mulţi oameni au trecut la 
iudaism numai pentru a se putea bucura de 
avantajele imense. Situaţia aceasta poate dura 
câtva timp, dar niciodată la nesfârşit. Mai devreme 
sau mai târziu izbucneşte criza, iar atunci se 
dezlănţuie toate resentimentele împotriva acestor 
privilegiați lipsiţi de ruşine. Or, este un lucru 
cunoscut, dacă uneori prinții acordă privilegii, nu 
înseamnă că îi vor apăra pe cei care ajung 
obiectul urii publice. Evreii fac dovadă de 
uşurătate atunci când uită că au fost expulzați din 
Spania la puţin timp după ce le-au făcut servicii 
excepţionale regilor Ferdinand şi Isabela, 
întărindu-le finanțele publice. Evreii s-au bucurat 
de privilegii enorme peste tot, dar soarta a făcut 
ca înseşi aceste privilegii să-i izoleze încă şi mai 


mult. Revolta împotriva evreilor va fi amorsată de 
opinia publică, dar, de fapt, ea nu este decât o 
consecinţă a sciziunii rabinice. lată un lucru care 
lămureşte multe, fără a putea însă să dea o 
explicaţie exhaustivă. 

Fără nicio îndoială, evreii sunt poporul ales. 
Dar ales cu ce scop? Dacă ne-am lua după ei, au 
fost aleşi pentru a deveni stăpânii lumii, şi astfel 
nu am mai putea purta nicio discuţie. Atunci ar fi 
mai bine să punem problema altfel, căci e dificil 
de definit în ce constă stăpânirea lumii. Avem 
nevoie de un punct de plecare mai precis şi care 
ar putea fi acceptat de toţi. Când se va produce, 
potrivit evreilor înşişi, constituirea imperiului lor 
mondial? Momentul acesta va fi marcat de 
apariţia lui Mesia. Astfel, fideli punctului nostru de 
pornire, putem conchide că evreii sunt poporul 
ales, întrucât Dumnezeu a hotărât ca Mesia să 
provină din rândul lor. Aici suntem cu toţii de 
acord, evrei şi creştini deopotrivă, dar tot de aici 
începe şi controversa. 

De fapt, pentru creştini Mesia a venit deja, prin 
încarnarea Logos-ului în lisus Christos. Evreii au 
fost cu adevărat poporul ales, anume ales pentru 
Încarnarea lui Dumnezeu. De îndată ce acest fapt 
s-a produs, de îndată ce şi-au îndeplinit misiunea, 
evreii au încetat să mai fie poporul ales. Aşa cum 


Vechiul Testament îl angaja pe Dumnezeu faţă de 
Israel, Noul Testament îl angajează faţă de toate 
popoarele de pe Pământ Potrivit Noului 
Testament, toţi cei care acceptă vestea cea bună 
şi care se supun noii legi devin, chiar prin acest 
fapt, aleşi. Alegerea se face între izbăvire şi 
damnare. Evreii pot ori să recunoască faptul că 
Mesia a venit deja prin Încarnarea christica şi din 
acel moment încetează să se mai considere 
poporul ales (riscând să comită un păcat grav, 
acela al trufiei), ori contesta autenticitatea lui 
Christos — Mesia şi atunci îşi refuză chiar condiţia 
de popor ales, deci calitatea de instrument ales de 
Dumnezeu pentru salvarea lumii — caz în care nu 
ar păcătui numai faţă de misiunea lor, ci şi faţă de 
Dumnezeu însuşi. 

În ce fel răspund evreii la toate acestea? repetă 
fără încetare că, desigur, lisus Christos a fost un 
personaj demn de consideraţie, poate chiar un 
profet, dar că, atât timp cât se pretinde Fiul lui 
Dumnezeu şi Mesia, nu este decât un impostor. 
Mesia nu a venit încă, socotesc evreii, el va veni 
singur, pe un cal alb, şi în momentul acesta se va 
constitui imperiul Israelului, care va stăpâni peste 
întreaga lume. 

Cele două poziţii sunt ireductibile. A încerca să 
stabilim, cu toată obiectivitatea, care dintre aceste 


puncte de vedere e corect ar fi o muncă titanică. 
Cu toate acestea, pentru ceea ce ne interesează 
în cazul de faţă, nu are nicio importantă de care 
parte se află dreptatea, caci chiar acest caracter 
ireductibil reprezintă punctul central al problemei. 
Nu încercăm să aflăm cine este vinovat pentru 
conflictul permanent dintre evrei şi celelalte 
popoare. Dorim doar să explicăm permanenţa 
frământării Israelului. 

Poziţia evreilor este limpede. Ei sunt poporul 
ales; în consecinţă, atunci când va veni Mesia, 
pământul întreg va între în posesia lor. Necazul e 
că unul dintre fiii lui Israel s-a prezentat deja drept 
Mesia. Este adevărat, evreii l-au considerat 
întotdeauna un impostor, dar aceasta nu a 
împiedicat un mare număr de popoare să-l 
recunoască drept Fiul lui Dumnezeu. Acest Mesia, 
şi nimeni altcineva, a creat pentru aceste popoare 
(în sânul cărora trăiesc numeroşi evrei) o nouă 
concepţie asupra lumii şi o nouă structură 
spirituală, valori noi pe o scară nouă a valorilor. 
Blestemat pentru Israel, Mesia a creat pentru 
aceste popoare ordinea creştină a lumii. 

De aici începe dificultatea majoră. Evreii trăiesc 
în mijlocul lumii creştine, dar ce lege respectă ei? 
Oare se supun legilor lui lisus Christos, respectă 
atmosfera şi condiţiile creştine? Dacă ar fi aşa, 


atunci ar fi renunţat la legile lor, ar fi încetat să se 
considere poporul ales; mai mult, ar fi încetat să 
fie evrei. Or, nimic de felul acesta nu s-a 
întâmplat. Evreii continuă să fie evrei. Cu alte 
cuvinte, şi-au stabilit o ordine particulară în sânul 
altor popoare, o ordine contrară, în special, ordinii 
creştine pe care o consideră opera unui impostor. 
Rezultă de aici că, respectându-şi legea iudaică, 
evreii trebuie în mod necesar să saboteze ordinea 
Şi valorile creştine. 

Nu e vorba numai de o problemă religioasă, 
deşi este uşor de văzut că necazurile şi 
suferinţele evreilor sunt mai adânci şi mai 
frecvente în perioadele şi în regiunile în care 
oamenii aderă la creştinism într-un mod mai 
categoric, în timp ce sunt cu mult mai mici în ţările 
protestante, cu o religiozitate formală. În fapt, cel 
puţin în câteva aspecte, protestantismul este 
forma cea mai puţin creştină a creştinismului şi 
cea mai apropiată de structura iudaică. Dar, 
repetăm, nu aceasta este adevărata problemă, 
căci justificarea formală a acestui conflict 
permanent nu priveşte religia. 

Ceea ce dorim să spunem este că iudaismul şi 
creştinismul depăşesc planul strict religios în 
măsura în care constituie în acelaşi timp principii 
formatoare ale vieţii sociale. Există o ordine 


iudaică şi alta creştină a lumii, independent de 
faptul că, atât în conştiinţa oamenilor, cât şi în cea 
a instituţiilor, Christos sau Yahveh se manifesta 
sau nu. Existenţa paralelă a valorilor iudaice şi a 
valorilor creştine este un fapt incontestabil. Fie că 
este vorba de organizarea politică a unei naţiuni, 
de producerea şi circulaţia bunurilor materiale sau 
de sensul general pe care îl conferim existenţei, 
aceste valori există şi nu le putem pune la 
îndoială. Oricare ar fi domeniul pe care l-am lua în 
discuţie, evreii şi creştinii sunt separați printr-o 
incompatibilitate organică, iar aceasta are un 
caracter categoric, total, definitiv. Pe baza acestei 
incompatibilităţi îi consideră creştinii pe evrei un 
pericol pentru ordinea lăsată de lisus Christos. 
Creştinismul şi iudaismul sunt două lumi complet 
străine una de cealaltă; între ele nu este cu 
putinţă niciun fel de fuziune. Conflictul este atât 
de intens, încât pacea nu se va instaura decât la 
dispariţia unuia dintre ei. 

Evreii suferă pentru că viaţa lor se desfăşoară 
în sânul unor popoare pe care nu pot să nu le 
urască, presupunând că aceasta ar fi dorinţa lor; 
ei suferă deoarece, din clipa când au refuzat să-l 
recunoască pe Christos drept Mesia, pentru a se 
crampona de prerogativa — justificata sau nu — de 
popor ales, şi-au asumat misiunea de a distruge 


valorile creştine. Dacă poporul lui Israel suferă, e 
şi din cauză că, după ce l-a dat pe Christos lumii, 
a refuzat să-l recunoască: l-a văzut, dar nu l-a 
crezut. Acest lucru nu ar fi fost poate atât de grav 
dacă alte popoare nu l-ar fi crezut. Ei bine, noi 
facem parte dintre cei care l-au crezut! 

Prin sionism, evreii au crezut că au găsit calea 
de a înşela destinul. Această acţiune îmi pare 
întrucâtva neclară. lerusalimul continuă să fie 
polul magnetic al iudaismului, dar mai mult din 
punctul de vedere al unui magnetism mistic. Căci 
urarea nostalgică „la anul la lerusalim” nu este 
legată de nimic concret, ci corespunde unuia 
dintre acele mituri despre care vorbea Sorel, mituri 
care se sprijină pe evenimente care nu au avut loc 
niciodată, dar care polarizează, cu toate acestea, 
atenţia generală obligându-i pe oameni să-şi 
conducă viaţa în vederea acestor evenimente, ca 
şi cum ele ar trebui să se producă în mod 
necesar. 

Fără îndoială, pentru evrei întoarcerea la 
lerusalim este o realitate incontestabilă, poate cea 
mai puternică dintre toate manifestările iudaice. 


Această certitudine mistică — potrivit căreia 
poporul lui Israel se va regăsi, într-o bună zi, la 
poalele Templului — este atât de puternic 


înrădăcinată în sufletul evreiesc, încât toată viaţa 


în diaspora le va părea tuturor evreilor ceva 
trecător, dacă nu chiar o ficţiune. În fapt, dacă 
evreii au temple şi consilii religioase cam peste tot 
în lume, nu e mai puţin adevărat că lerusalimul 
rămâne singurul lor loc de rugăciune şi de jertfă, 
sediul adevăratului lor templu, faţă de care 
templele din diaspora nu sunt decât nişte 
înlocuitori palizi. Spiritul Israelului este legat de 
conceptele originare ale propriilor sale dorinţe şi 
nenorociri mai mult decât de realitate, care se 
destramă asemenea transparenţei unei iluzii 
pentru a fi apoi reconstruită la nivelul ficţiunii pure. 

Înţelegem acum cât de mult se îndepărtează 
de ideea sionistă a lui Theodore Herzl realitatea 
iudaică cotidiană. În mod sigur, dacă cineva ar 
reuşi să aducă la un loc toţi evreii din lume şi să îi 
constituie politic într-un stat Israel, atunci 
problema  necazurilor evreilor ar li profund 
modificată, dacă nu chiar rezolvată pe deplin. 
Cum s-ar putea ajunge la constituirea unui stat 
evreu? întrebarea merită să fie pusă fiindcă evreii 
au avut în multe ocazii propriul lor stat. Ar fi destul 
de bizar să socotim că evreii l-au aşteptat pe 
Theodore Herzl pentru a descoperi ideea statului 
iudaic. Regula generală cere ca fiecare popor să 
aspire în mod natural şi ne-deliberat la viaţa de 
stat, aşa cum o sugerează imaginea moleculelor 


dintr-o soluţie suprasaturată, pe punctul de a se 
cristaliza. Exact acest lucru nu l-am putut 
descoperi la evrei. Chiar din contra, de fiecare 
dată când au avut un stat grija lor permanentă a 
fost de a-l distruge, încercarea de a fixa un termen 
vieţii lor în diaspora ar fi o nebunie, căci exact pe 
această viaţă se sprijină starea naturală a 
evreului. 

Sigur, viaţa în diaspora nu ar fi fost posibilă, 
răspândirea evreilor  distrugându-le unitatea 
spirituală, dacă fiecare evreu pentru sine şi toţi 
evreii împreună nu ar fi trăit în halucinanta 
tensiune a viziunii mistice a lerusalimului terestru. 
lerusalimul, după cum am arătat-o deja, a 
polarizat spiritualitatea şi etosul iudaic iar nu 
indivizii, evreii ca atare. Acest lucru este suficient, 
la nevoie, pentru a păstra poporul dar nu este 
suficient pentru a uni indivizii într-un stat. 

Ce căuta deci Theodore Herzl, ce doreşte 
sionismul? Vor ei să smulgă lerusalimului aura sa 
mistică şi caracterul mitologic pentru a transforma 
acest oraş într-o capitală modernă, cu ministere şi 
o poliţie a tot puternice? Este posibil. Numai că 
aceasta nu va fi decât o efemeră experienţă în 
plus, ca toate instituţiile iudaice de până acum; pe 
de altă parte, o cetate a Ierusalimului concretă i-ar 
face pe evrei să-şi piardă credinţa lor comună, 


fundamentul vieţii lor de până acum. 

Sionismul este o tentativă de a rupe încercuirea 
de nenorociri care creează fatalitatea iudaică, dar 
această încercare va duce în mod inexorabil la 
pierderea evreilor ca popor. Ar fi rezultatul 
matematic al distrugerii mitului lerusalimului. 

Sionismul va consacra sinuciderea neamului lui 
Israel? S-ar putea să fie chiar aşa. 

Lată-ne ajunşi la final. losif Hechter îşi dă 
seama că luda suferă şi că lucrurile nu pot sta 
altfel — dar el nu înţelege de ce. Lata motivul 
pentru care am încercat să facem lumină în 
această problemă într-un mod cât mai didactic şi 
mai concis cu putinţă, cu elemente alese din tot 
ceea ce ar putea trezi interesul unui evreu onest şi 
lucid. Ne-am păzit cu grijă de toate sugestiile 
literaturii antisemite. 

Dacă evreii suferă, suferă pentru că sunt evrei. 
Vor înceta să mai fie evrei în ziua în care nu vor 
mai suferi şi au vor putea scăpa de suferinţă 
decât atunci când nu vor mai fi evrei. lată o teribilă 
fatalitate împotriva căreia nu este nimic de făcut! 
Israel va agoniza până la sfârşitul lumii! 

Revolta nu ar servi la nimic, nimeni nu-şi poate 
întrece umbra. Israel nu va putea să scape de 
nenorocirea sa atâta timp cât rămâne... Israel. 
Situaţia este cu atât mai tragică cu cât nu este 


vina nimănui că nu se simte bine în propria sa 
piele. 

Tu, losif Hechter, eşti bolnav, tu nu îţi mai 
găseşti locul în propria piele. Eşti bolnav în chiar 
substanţa ta; nu poţi să nu suferi; suferinţa ta nu 
are ieşire. Să fii totuşi sigur, losif Hechter, că toată 
lumea suferă. Noi, creştinii, suferim şi noi, dar 
pentru noi există o scăpare: mântuirea, reînvierea. 

Şi tu speri: speri că va veni Mesia cel îndelung 
aşteptat, Mesia pe calul său alb, împlinirea 
regatului lui Israel pe pământ încă mai speri, tu, 
losif Hechter. Continuă să speri, este tot ceea ce 
ţi-a mai rămas! 

Cât despre mine, eu nu te pot ajuta în niciun fel, 
căci sunt convins că acel Mesia pe care îl aştepţi 
nu va veni niciodată. Mesia a venit deja, dar tu nu 
l-ai recunoscut. Doar atât ţi se ceruse în schimbul 
bunătăţii pe care ţi-o arătase Dumnezeu: ţi se 
ceruse să veghezi, iar tu n-ai făcut-o. Dar poate ai 
fost orbit, trufia fiindu-ţi ca un grăunte de nisip în 
ochi. 

Nu simţi, losif Hechter, frigul şi tenebrele care 
te înconjoară din toate părţile? 


Nae lonescu s-a născut la Brăila în 1890 murit 


în 1940 la Bucureşti, în circumstanţe suspecte, 
fără îndoială asasinat prin otrăvire din ordinul 
regelui Carol al II-lea. 

Filosof şi analist penetrant, profesor strălucit la 
Universitatea din Bucureşti, Nae lonescu domina 
gândirea politică a României interbelice. Nae 
lonescu stârneşte o admiraţie aproape febrila, iar 
metafizica sa asupra naţionalismului şi legăturile 
pe care le-a avut cu Garda de Fier îl ridica, în 
ochii unora, la statutul de părinte spiritual sau 
eminenţă cenuşie a mişcării legionare. Printre 
apropiații sau discipolii săi se număra Lucian 
Blaga, Mircea Eliade, Emil Cioran, Constantin 
Noica şi Petre Tutea. 


